IZRAKSTS
PIEGĀDES LĪGUMS
pie 2024.gada 14.oktobra vispārīgās vienošanās (Pasūtītāja vispārīgās 
vienošanās reģ. Nr. 14-1-12/132/24) „Mobilo telefona aparātu un planšetdatoru iegādi Iekšlietu ministrijas padotībā esošajām iestādēm uz 3 gadiem” (Id. Nr. IeM IC 2024/7) 

Pasūtītāja līguma reģ. Nr.14-1-12/149/25
 
Piegādātājā līguma reģ. Nr. ______

Rīgā						     Dokumenta datums ir pēdējā pievienotā droša
elektroniskā paraksta laika zīmoga datums

Iekšlietu ministrijas Informācijas centrs, reģistrācijas Nr. 90000289913, tā priekšnieka [..] personā, kurš rīkojas saskaņā ar Ministru kabineta 2016.gada 20.septembra noteikumiem Nr.616 “Iekšlietu ministrijas Informācijas centra nolikums” (turpmāk – Pasūtītājs vai IeM IC), no vienas puses, un

SIA „VEFabrika”, reģistrācijas Nr. 44103059378, (turpmāk – Piegādātājs), kuras vārdā saskaņā ar [..], no otrās puses, turpmāk kopā saukti Puses, bet katrs atsevišķi – Puse, 

pamatojoties uz Pasūtītāja rīkotā atklātā konkursa “Mobilo telefona aparātu un planšetdatoru iegādi Iekšlietu ministrijas padotībā esošajām iestādēm uz 3 gadiem (Id. Nr. IeM IC 2024/7) rezultātā starp Pusēm 2024.gada 14.oktobrī noslēgtās vispārīgās vienošanās Nr. 14-1-12/132/24 „Mobilo telefona aparātu un planšetdatoru iegādi Iekšlietu ministrijas padotībā esošajām iestādēm uz 3 gadiem” (turpmāk – Vispārīgā vienošanās) 3.11.punktu, Pasūtītāja 2025.gada 10.novembrī Piegādātājam nosūtīto uzaicinājumu un Piegādātāja 2025.gada 10.novembrī iesniegto Tehnisko – finanšu piedāvājumu (Līguma 1.pielikums), Puses noslēdz šādu preču piegādes līgumu (turpmāk – Līgums), kurā vienojas par turpmāko:

1. LĪGUMA PRIEKŠMETS UN LĪGUMCENA
1.1. Pasūtītājs pasūta, bet Piegādātājs atbilstoši iesniegtajam Tehniskajam – finanšu piedāvājumam (Līguma 1.pielikums) piegādā, pārdod un nodod Samsung Galaxy A56 A566 8/128GB – 6 (sešas) ierīces un Samsung Galaxy S25 Edge 12/256GB – 6 (sešas) ierīces (turpmāk – Preces) un Pasūtītājs apņemas pieņemt un apmaksāt Preci Līgumā noteiktajā kārtībā, termiņā un apmērā.
1.2. Līguma kopējā cena par Precēm ir EUR 4 590,00 (četri tūkstoši pieci simti deviņdesmit euro, 00 centi) neieskaitot pievienotās vērtības nodokli (turpmāk – PVN).
1.3. PVN tiek piemērots un maksāts saskaņā ar rēķina izrakstīšanas brīdī spēkā esošo Latvijas Republikas normatīvajos aktos noteikto kārtību un apmēru.
1.4. Līgumcena ietver visus ar Līguma izpildi saistītos Piegādātāja izdevumus, kas saistīti ar Preču piegādi, garantiju un apmaiņu atbilstoši Līguma nosacījumiem.
1.5. Detalizēta Preces cena ir norādīta Piegādātāja iesniegtajā Tehniskajā – finanšu piedāvājumā (Līguma 1.pielikums).

2. PRECES PIEGĀDE 
2.1. Piegādātājs piegādā Preci 10 (desmit) darba dienu laikā no Līguma noslēgšanas dienas. 
2.2. Piegādātājs Preču piegādes laiku 2 (divas) darba dienas iepriekš saskaņo ar Pasūtītāja pārstāvi (Līguma 3.1.1.apakšpunkts).
2.3. Par Preces piegādes dienu tiek uzskatīta diena, kad Piegādātājs Pasūtītājam nodod Preci un Puses abpusēji paraksta attaisnojuma dokumentu.
2.4. Pasūtītājs pieņem no Piegādātāja Preces, ja tās atbilst šā Līguma un Preču tehniskās specifikācijas nosacījumiem.
2.5. Ja Piegādātājs noteiktā termiņā Preces vai daļu no tām nav piegādājis, tiek sastādīts Akts par Preču piegādi ar nokavējumu (turpmāk – Akts) (Līguma 2.pielikums), kurā Pasūtītājs norāda piegādes termiņa nokavējumu.
2.6. Preces pieņemšana – nodošana tiek noformēta ar Preces attaisnojuma dokumenta abpusēju parakstīšanu. Ja Preces pieņemšanas – nodošanas brīdī tiek konstatētas kādas neatbilstības (iztrūkums, nepilnvērtīga funkcionēšana, atvērts iepakojums, Prece atradusies demonstrācijā u.c.), Prece ir nekvalitatīva, Pasūtītājs sastāda piegādāto Preču defekta aktu (Līguma 3.pielikums), kurā Pasūtītājs norāda konstatētos defektus, defektu novēršanas veidu un termiņu.
2.7. Piegādātājam uz sava rēķina atklātie defekti un trūkumi jānovērš, nodrošinot Preces apmaiņu un/vai trūkstošās Preces piegādi 20 (divdesmit) dienu laikā.

3. PUŠU PĀRSTĀVJI
3.1. Puses vienojas, ka ar Līguma izpildi saistītos jautājumus risinās šādi Pušu pārstāvji:
3.1.1. Pasūtītāja pārstāvis: ; 
3.1.2.  Piegādātāja pārstāvis: .  
3.2. Pušu pārstāvjiem ir šādas tiesības:
3.1.3. saskaņot Preču piegādes un saņemšanas laiku, parakstīt Defekta aktu un Aktu;
3.1.4. pieteikt pretenzijas par Līguma saistību nepienācīgu izpildi;
3.1.5. risināt jautājums, kas saistīti ar nekvalitatīvu Preci, tai skaitā Preces apmaiņu pret atbilstošas kvalitātes Preci;
3.1.6. risināt citus organizatoriskos jautājumus, kas saistīti ar Līguma izpildi.
3.2. Pušu pārstāvjiem nav tiesību veikt Līgumā labojumus vai izdarīt grozījumus Līgumā vai tā pielikumos.
3.3. Pušu pārstāvji veicot savstarpējo saziņu, izmanto Līguma 3.1.1. un 3.1.2.apakšpunktos minēto rekvizītu – tālruņu numurus un e-pasta adreses.

4. PAPILDU NOTEIKUMI
4.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz līgumsaistību pilnīgai izpildei.
4.2. Līguma grozījumi vai papildinājumi tiek noformēti rakstveidā, un tie kļūst par neatņemu Līguma sastāvdaļu.
4.3. Pārējie Līguma izpildes noteikumi, kā arī Pušu tiesības un pienākumi ir noteikti Vispārīgā vienošanās noteikumos.
4.4. Līgums ir 2024.gada 14.oktobrī noslēgtās Vispārīgās vienošanās (Pasūtītāja vispārīgās vienošanās reģ. Nr. 14-1-12/132/24) neatņemama sastāvdaļa.
4.5. Parakstot Līgumu Puses apliecina, ka ar Līguma tekstu ir iepazinušies un tam piekrīt.
4.6. Līgums parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā drošā elektroniskā paraksta datums un tā laika zīmoga datums. Pusēm ir pieejams abpusēji parakstīts Līgums elektroniskā formātā.
4.7. Līgumam ir 3 (trīs) pielikumi, kas ir tā neatņemamas sastāvdaļas:
4.7.1. [bookmark: _Hlk214458866]  1.pielikums – Tehniskais – finanšu piedāvājums;
4.7.2.   2.pielikums – Akts par Preču piegādi ar nokavējumu (paraugs);
4.7.3.   3.pielikums – Piegādāto Preču defekta akts (paraugs).

5. PUŠU REKVIZĪTI

		Pasūtītājs:
Iekšlietu ministrijas Informācijas centrs 
	Piegādātājs:
SIA „VEFabrika”

	Reģistrācijas Nr. 90000289913
Bruņinieku iela 72B, Rīga, LV-1009
Banka: 
Kods: 
Konta Nr. 
Tālrunis
e-pasts: 
e-adrese: 
	Reģistrācijas Nr. 44103059378
Ieriķu iela 73, Rīga, LV-1084
Banka: 
Kods: 
Konta 
Tālrunis: 
e-pasts: 

*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

